For fjerde år i træk var der torsdag vinterbadefestival i Nr. Vorupør, og ifølge arrangører og deltagere blev det en stor succes. 215 seje vinterbadere tog en tur i Vesterhavets seks grader kolde bølger, og det hele blev overværet af omkring 1700 tilskuere. - Vi er så mange, der har arbejdet i lang tid for at få det til at lykkes. Og at opleve det her... det er fantastisk, lød det fra en af arrangørerne Kim Poulsen. Vinterbadefestivalen skulle egentlig være afviklet i det lokale havbad, men da det er sandet til, blev arrangementet atter flyttet ud på åbent hav. Den lokale redningsbåd lå i bølgerne ud for stranden og sørgede for, at sikkerheden var i orden. Og så ligger det allerede nu fast, at der også bliver en festival til næste år. - Det er helt sikkert. Helt sikkert. Folk bider bidt af det her, sagde Kim Poulsen.

Referat:
Arrangørerne lover allerede nu, at der også bliver en festival for vinterbadere til næste år.